Utbredelsen omfatter det østlige Atlanterhavet fra Den engelske kanal til Kongo inkludert Kanariøyene. Den finnes i hele Middelhavet og i det vestlige Svartehavet. I Egypt finnes den i innsjøene i Nildeltaet, og den har også spredt seg gjennom Suezkanalen til Bittersjøene og Suezbukta. I Nordsjøen og rundt De britiske øyer er ørnefisken en sjelden gjest, men den er funnet både i Norge, Sverige og én gang ved Island.